เงินได้หรือผลตอบแทนจากกองทุนรวมมี 2 รูปแบบ ได้แก่รูปแบบใดบ้าง
เงินได้หรือผลตอบแทนจากกองทุนรวมมี 2 รูปแบบ ได้แก่


1. กำไรขาดทุนจากราคาหน่วยลงทุน เวลาลงทุนในกองทุนรวม จะได้รับหน่วยลงทุนตามราคา NAV
ตัวอย่าง ซื้อกองทุนรวม ราคา NAV 100 บาท ต่อมาผ่านไป 1 ปี ราคาของหน่วยลงทุนเพิ่มขึ้นเท่ากับราคา NAV120 บาท ขายออกได้รับกำไรส่วนต่าง 20 บาท
ตัวอย่าง ซื้อกองทุนรวม ราคา NAV 100 บาท ต่อมาผ่านไป 1 ปี ราคาของหน่วยลงทุนลดลงเท่ากับราคา NAV 80 บาท ขายออกก็จะขาดทุนส่วนต่าง 20 บาท
กรณีกำไรขาดทุนจากราคาหน่วยลงทุน ได้รับการละเว้นภาษีเงินได้หัก ณ ที่จ่าย


2. เงินปันผล
การลงทุนในกองทุนรวม จะได้รับเงินปันผลตามนโยบายของแต่ละกอง
กองทุนรวมมี 2 ชนิด ได้แก่ ชนิดจ่ายเงินปันผลและชนิดสะสมมูลค่า โดยจะมีเพียงกองทุนชนิดจ่ายเงินปันผลเท่านั้นที่จะจ่ายเงินปันผลให้ผู้ถือหน่วยลงทุน นักลงทุนสามารถอ่านนโยบายจากหนังสือชี้ชวน (fund fact sheet) หรือสามารถค้นหาข้อมูลโดยพิมพ์ชื่อกองทุนใน LINE @FINNOMENA กรณีถ้าเป็นเงินปันผลจากหน่วยลงทุน ต้องจ่ายภาษี ซึ่งสามารถเลือกที่จะหักหรือไม่หักเงินได้ ณ ที่จ่ายได้

เงินปันผลจากกองทุนรวมเป็นรายได้อีกประเภทนึงที่สามารถเลือกให้ภาษีที่ถูกหัก ณ ที่จ่ายเป็นภาษีสุดท้ายไปเลยเหมือนกับเงินปันผลทั่วไป โดยไม่ต้องยื่นภาษีอีกก็ได้ หรือจะใช้สิทธิ์แจ้งให้บริษัทจัดการกองทุนรวมไม่หักภาษี ณ ที่จ่ายตอนจ่ายเงินปันผลจากกองทุนรวมก็ได้ เพียงแต่ว่าจะมีหน้าที่ต้องนำเงินปันผลนั้นมาเสียภาษีด้วย เพราะไม่สามารถเลือกให้ภาษีหัก ณ ที่จ่ายเป็นภาษีสุดท้ายอีกต่อไปแล้ว แต่อย่างไรก็ดี ไม่สามารถขอเครดิตภาษีเงินปันผลได้เหมือนเงินปันผลทั่วไป และกฎหมายก็ไม่อนุญาตให้หักค่าใช้จ่ายเช่นเดียวกัน” – อ้างอิงจาก iTAX
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน